Til: Arbeidsmiljøutvalget



Dato: 06. mars 2019
Årsrapport for arbeidsmiljøutvalget 2018

Bakgrunn
Arbeidsmiljøutvalg skal ifølge regelverket utarbeide en årsrapport som sendes styret og fagforeningene. For sentralt arbeidsmiljøutvalg ved UiO (AMU) er det utarbeidet følgende årsrapport. 
Administrative forhold
AMU har hatt fem møter i 2018. Fire ordinære møter, og ett ekstraordinært møte i forbindelse med videreutvikling av ARK hvor AMU utarbeidet innspill til prosessen. 
Øverste ledelse er representert i AMU og de ansattes representanter er utpekt av fagforeningene. Hovedverneombudet er medlem i kraft av sitt verv. Bedriftshelsetjenesten er medlem i AMU med tale- og forslagsrett, men uten stemmerett. Enhet for HMS og beredskap, representant for LMU og studentrepresentant er observatører. Enhet for HMS og beredskap er sekretariat for AMU. Vedlegg 1 tabell 1 viser sammensetningen av AMU i 2018. 
Saker i AMU 2018
Tabell 2 i vedlegg 1 viser hvilke saker som har vært behandlet i AMU i 2018.
AMU har i 2018 arbeidet med en rekke sentrale problemstillinger i tråd med AMUs formål. AMU har blitt holdt orientert om rapportering av HMS-avvik ved enhetene og utvikling av styringssystemet for HMS, og har diskutert medvirkning i forskjellige prosesser av betydning for arbeidsmiljøet. Mer omfattende og komplekse problemstillinger har AMU fulgt tett og diskutert ved flere møter gjennom året.
AMU har videre fått oversendt årsrapporter fra Enhet for bedriftshelsetjeneste og om HMS-arbeidet ved UiO og sykefraværsstatistikk. Arbeidsgiver er pliktig til å ha en plan for bruken av bedriftshelsetjenesten. Denne planen har vært presentert i AMU. AMU har også fått oversendt årsrapporter fra hovedverneombudet og en ARK-rapport for 2018.
AKAN
AKAN-arbeid og avhengighetsproblematikk har blitt diskutert i flere møter, og AMU følger arbeidet med ny ruspolicy for UiO, og utvikling av tilhørende opplæringsopplegg. 
ARK
AMU har blitt holdt orientert om prosessene rundt ARK (Arbeidsmiljøkartlegging), og medvirket i den utviklingen som nå pågår i dette felles verktøyet i vår sektor. 
Medvirkning i byggesaker
AMU har engasjert seg i problemstillinger vedrørende medvirkning og medbestemmelse i byggesaker ved UiO, og gitt råd til hvordan dette kan ivaretas. Gjennom konkretisering av roller og innarbeidelse i Eiendomsavdelingens prosesser er intensjonen at medbestemmelse og medvirkning sikres bedre.
Trakassering
Både seksuell trakassering, og mobbing/trakassering i et bredere perspektiv, har vært et tema for AMU i 2018. UiOs ressursgruppe for forebygging av seksuell trakassering har orientert om sitt arbeid i flere møter, og AMU følger arbeidet videre. 
Tilrettelegging og oppfølging av langtidssykemeldte
BHT har etter AMUs ønske gjennomført en kvalitativ undersøkelse om hvordan oppfølging av langtidssykemeldte, med fokus på tilrettelegging og omplassering, fungerer ved UiO. Gode prosedyrer og forebyggende arbeid refereres til som viktig, og vil følges opp videre. 
HMS-mål for UiO
Målstyring er et viktig prinsipp i utvikling av arbeidsmiljøet. HMS-mål for UiO, og hvordan AMU kan medvirke i å utarbeide disse, har vært et tema over flere møter. AMU understreker viktigheten av at dette forankres i organisasjonen, ses i sammenheng med pågående prosesser og integreres i pågående aktivitet. Det er initiert en prosess for å samle enhetenes HMS-mål med hensikt å utvikle samlede mål for UiO.
HMS-pris
UiOs HMS-pris deles årlig ut til en person eller gruppe ved UiO som har gjort en markant innsats for arbeidsmiljøet ved sin enhet eller UiO som helhet. I 2018 ble prisen tildelt Brynjulv Norheim, lokalt hovedverneombud ved Teologisk Fakultet.
LAMU-seminar
Seminaret i 2018 fikk svært gode tilbakemeldinger. I alt 110 møtte fram til et program der #metoo og inkluderende arbeidsliv var temaer.
Sykefravær 
Figur 1 viser sykeraværsstatistikk ved UiO for 2018.



Figuren viser at det registrerte, samlede totale fraværet ved UiO i 2018 er på 3,41 %. Det er en nedgang på 0,8 % fra 2017, og samme nivå som 2015.  Universitetet i Oslo har et forholdsvis stabilt sykefravær, som ligger under IA avtalens overordnede målsetting på 5.6%.


Lokalt arbeidsmiljøutvalg
Ved UiO er det 26 lokale arbeidsmiljøutvalg (LAMU): på fakultet, muséene, sentre, universitetsbiblioteket, LOS, EA og ved institutt ved MN-fakultetet, MED-fakultetet og OD-fakultetet. Medlemmene av LAMU-ene samt sekretærer og observatører ble invitert til ovennevnte seminar i mars 2018.
Det er 12 LAMU som sender referat til AMU. Vedlagte tabell 3 i vedlegg 1 viser hvem som representerer øverste ledelse i LAMU, om lokalt hovedverneombud er medlem og hvor mange møter som har vært holdt. Referatene fra de lokale arbeidsmiljøutvalgene ligger ved innkallingen til AMUs møter som en orienteringssak.


Med hilsen



Anita Sandberg

Frøydis Schulz

Enhet for HMS og beredskap
Sekretariat for AMU



Vedlegg 1

Tabell 1. Oversikt over representanter i AMU 2018
	Arbeidsgiverrepresentanter
	Arbeidstakerrepresentanter

	Universitetsdirektør Gunn-Elin Aa. Bjørneboe 
	Ellen Dalen ( hovedtillitsvalgt NTL) 
(leder av AMU)

	Prorektor Gro Bjørnerud Mo t.o.m møte 3/18
	Hovedverneombud Hege Lynne 

	Dekan Aud Valborg Tønnessen f.o.m møte 4/18
	Belinda Eikås Skjøstad (hovedtillitsvalgt Forskerforbundet)

	Personaldirektør Irene Sandlie
	Asle Fredriksen (hovedtillitsvalgt Parat)

	Eiendomsdirektør John Skogen
	[bookmark: _GoBack]Olav Stanly Kyrvestad (tillitsvalgt Akademikerne) 

	Dekan Dag Michalsen

Tabell 2. Oversikt over tema på AMUs møter i 2018.
	Møte 1: 5.mars
	Møte 2: 12. mars
	Møte 3: 4.juni
	Møte 4: 24.september
	Møte 5: 19.november

	Årsrapport 2017 for AMU

	Ekstraordinært AMU-møte om ARK og innspill til videre prosess.
	Medvirkning i byggesaker ved UiO
	Seksuell trakassering. Orientering fra arbeidsgruppa for tiltak mot seksuell trakassering.
	Ny ruspolicy for UiO.

	LAMU-seminar og UiOs HMS-pris 2018
	
	AKAN-arbeid og avhengighetsproblematikk
	BOTT – statusoppdatering om pågående prosjekter. 
	Tema for LAMU-seminaret 2019


	Mål for AMU 2018. Forslag til mål for AMUs arbeid ble diskutert. 
	
	Evaluering av LAMU-seminaret 2018
	Tilrettelegging og oppfølging av langtidssykemeldte.
	AMU møteplan 2019.

	Tilrettelegging og oppfølging av langtidssykemeldte.
	
	Medvirkning i store nasjonale prosjekter
	Arbeidssituasjonen for PhD-studenter.
	Tilrettelegging og oppfølging av langtidssykemeldte.

	ARK årsrapport 2017 og status.
	
	Mål for AMU 2018. Hvordan organisere AMUs arbeid.
	AKAN-arbeid og avhengighetsproblematikk
	Orientering om HMS-avvik.

	Sykefraværsoppfølging årsrapport for 2017
	
	Orientering om HMS-avvik
	Risikostyringsprosjekt HMS-risiko
	HMS-mål for UiO.

	HVO årsrapport 2017
	
	Orientering om nytt brannvernsystem
	Samsvarsvurdering HMS-regelverk
	

	UiOs årsrapport for HMS-arbeidet 2017.

	
	
	ARK – videre prosess
	

	Arbeidsgivers bestilling av bht 2018
	
	
	
	

	BHTs årsrapport 2017

	
	
	
	

	Orientering om varslingssaker
	
	
	
	





Tabell3.Oversikt over de LAMU som skal sende referat til AMU 
	Navn
	Representasjon
	Informasjon om møtene på nett
	Kommentarer

	TF-LAMU
	Øverste ledelse er representert ved fakultetsdirektør og dekan, lokalt hovedverneombud for TF er medlem.
	Møteplan for 2018 er lagt ut på lokale web-sider. 4 innkallinger og 4 referat lagt ut for 2018.
	

	HF-LAMU
	Øverste ledelse er representert ved fakultetsdirektør. Lokalt hovedverneombud for HF er medlem.
	Møteplan for 2019 er lagt ut. 4 referat for 2018 er lagt ut. Innkalling legges ikke ut. 
	

	JUS-LAMU
	Øverste ledelse er representert ved ass. fakultetsdirektør, lokalt hovedverneombud for JUS er medlem.
	4 innkallinger og 2 referat for 2018 er lagt ut. 
	

	MN-LAMU
	Øverste ledelse er representert ved dekan, lokalt hovedverneombud for MN er medlem.
	Møteplan for 2019 er lagt ut. Innkallinger og  referat er lagt i Ephorte med henvisning fra nettside. 
	

	MED-LAMU
	Øverste ledelse er representert ved fakultetsdirektør, lokalt hovedverneombud for MED er medlem.
	Møteplan for 2019 er lagt ut.
4 referat for 2018 er lagt ut. 
	

	SV-LAMU
	Øverste ledelse er representert ved underdirektør og seksjonssjef, lokalt hovedverneombud for SV er medlem.
	Møteplan for 2018 er lagt ut.
4 referat for 2017 er lagt ut. 
	

	OD-LAMU
	Øverste ledelse er representert ved fakultetsdirektør, lokalt hovedverneombud for OD er medlem.
	3 referat er lagt ut for 2018. Innkalling legges ikke ut. 
	

	UV-LAMU
	LAMUs sammensetning for 2019 ikke oppgitt. 
	5 referat for 2018 er lagt ut. Innkalling legges ikke ut. 
	

	NHM-LAMU
	Øverste ledelse er representert ved avdelingsdirektør, lokalt hovedverneombud for NHM er medlem.
	Møteplan og referat ligger på hjemmesiden, passordbeskyttet. 
	Sidene for referat er passordbeskyttet. 

	KHM-LAMU
	Øverste ledelse er representert ved assisterende museumsdirektør.
	Møteplan for 2019 er lagt ut. Ett referat fra 2018 er lagt ut. 
	

	UB-LAMU
	Øverste ledelse er representert ved underdirektører, lokalt hovedverneombud for UB er medlem.
	 4 referat for 2018 er lagt ut.
	

	LOS-LAMU
	Øverste ledelse er representert ved ass. Universitets-direktør, lokalt hovedverneombud for LOS er medlem.
	Det er lagt ut møteplan for 2019. Referat for 3 møter i 2018 er lagt ut. 
	



Sykefravær i % - UiO 2018
Kvinner	
Egenmeldt 1-3 dager	Legemeldt 1-3 dager	Egenmeldt 4-16 dager	Legemeldt 4-16 dager	Mer enn 16 dager	Sykefravær Totalt	0.82	0.08	0.15	0.63	3	4.7	Menn	
Egenmeldt 1-3 dager	Legemeldt 1-3 dager	Egenmeldt 4-16 dager	Legemeldt 4-16 dager	Mer enn 16 dager	Sykefravær Totalt	0.47	0.03	0.12	0.33	1.08	2.0499999999999998	Totalt	
Egenmeldt 1-3 dager	Legemeldt 1-3 dager	Egenmeldt 4-16 dager	Legemeldt 4-16 dager	Mer enn 16 dager	Sykefravær Totalt	0.65	0.06	0.14000000000000001	0.49	2.06	3.41	

